**Code week 2014 – Дан трећи – среда, 15.октобар**

Трећи дан је био посвећен алгоритму бинарног претраживања – бисекције (познат и као метод половљења интервала). Задатак је био да се креира апликација која ће низ целих бројева попунити уз употребу генератора случајних бројева и уписати чланове низа у листu (компонента listBox), потом се низ уређује у растући поредак употребом познатог поступка сортирања, да би се коначно задао број који се тражи тако што се на уређеном низу примени поступак претраге бисекцијом. Коначно – додата је могућност означавања у листи која нам са временском задршком од једне секунде омогућава праћење поступка бисекције. Резултат – порука да ји је тражени број нађен – ако јесте, на ком месту (позицији), а ако није – порука да број није нађен.

Ученици су почетне кораке у реализацији апликације направили пратећи предавача посредством пројектора, да би касније уз објашњење наставили самостални рад. Пажња ученика је сво време била на високом нивоу и већина је успела да задатак заврши, а мањем броју су притекли у помоћ другови.

За све заинтересоване, на линку је пројекат реализован као визуелна апликација у програмском језику **Visual C#.net (verzija 2010),** уз напомену да је дужина низа фиксирана на 10 елемената ради једноставнијег праћења рада.

<https://onedrive.live.com/?cid=54AEAD6AE749E309&id=54AEAD6AE749E309%214145>

У односу на претходна два дана промењен је положај пројектора, па је утицај дневне светлости био мало мањи. Фотографије:

<https://onedrive.live.com/?cid=54AEAD6AE749E309&id=54AEAD6AE749E309%214179>

Посебно се захваљујем ученицима 2/8 и 3/8 огледног образовног профила Електротехничар информационих технологија за показано интересовање и залагање и учешће у реализацији задатака.

Реализатори:

Ученици одељења 2/8,

Светлана Пејчић